# **DPR kutatás az Eszterházy Károly Egyetemen**

# **2017**

## **DPR és motivációs kutatás alapsokasága**

A 2017-es mintavétel során 18 169 kérdőívet küldtünk ki jelenlegi és végzett hallgatóinknak. Ebből a végzett alap és mester szakosoknak 6202 db-ot, FOSZ-ban végzetteknek 1768 db-ot, szakirányú továbbképzésben résztvetteknek 1826 db-ot. A bent lévő hallgatók számára 8312 motivációs kérdőívet küldtünk ki Neptun üzenetként.

A visszaküldött kérdőívek közül értékelhető visszaküldési arány a motivációs és az alap/mesterszakon végzettek kérdéssorából volt, így erre az évre, ez a két kutatási összefoglaló készülhetett el.

## **DPR kutatás a 2017-ben alap és mesterszakon végzett hallgatók körében**

A mintavétel 2017 októberében történt, intézményünk az alap és mesterszakon végzett hallgatókat, a felsőfokú szakképzésben és a szakirányú továbbképzésben résztvetteket is megkereste, így összesen 18 169 hallgató kapta meg a központi DPPR kérdőívet.

Ebben a lekérdezési időszakban a válaszadási hajlandóság annyira alacsony volt, hogy csak az alap és mesterszakosok válaszait összesítettük, más képzési szintre releváns adatokat megadni nem lehetséges.

### **Alap és mesterszak**

A lekérdezés a 2012-ben, 2014-ben és 2016-ban végzettek körében zajlott, összesen 6202 hallgató kapta meg a kitöltendő kérdőívet.

Az adott 3 évre összesítve 43 kitöltött kérdőívet kaptunk vissza, mely **0,7%-os visszaküldési arányt** mutat - ebből 2012-ben végzett 8 db, 2014-ben végzett 9 db, 2016-ban végzett 26 db van.

Ebből teljes kitöltöttsége 31 kérdőívnek van, mely 72%-os arányt jelent (a visszaküldött kérdőívek számához viszonyítottan). Így itt is, ahogyan a motivációs kutatásnál minden kérdésre vonatkozóan megadjuk a válaszadók számát.

Válaszadók nemenkénti megoszlása 10 férfi (31%), 22 nő (69%) már nem jutott el eddig a kérdésig 11 fő, ők nem válaszoltak.

Az életkori eloszlás az alábbiak szerint alakul: 40-50 év közötti 5 fő (16%), 30-40 közötti 4 fő (12%), 20-30 közötti 23 fő (72%).

Családi állapotukat tekintve 16% házas (5 fő), 34%-uk (11 fő) élettársi kapcsolatban él, 44%-uk (14 fő) egyedülálló, 6% elvált (2 fő). Gyermekkel nem rendelkezik 18,75% (6 fő). Akik gyermekkel rendelkezők közül 5 főnek 1, 21 főnek 2 gyermeke van.

A hallgatók összesített karonkénti megoszlása:

* AVK – 0 fő
* BTK – 13 fő
* GTK – 12 fő
* PK – 4 fő
* TTK – 14 fő

Karonkénti és évenkénti megoszlás:

|  |  |  |  |  |
| --- | --- | --- | --- | --- |
| **ÉV** | **2012** | **2014** | **2016** | **Összesen** |
| **AVK** | 0 | 0 | 0 | 0 |
| **BTK** | 2 | 3 | 8 | 13 |
| **GTK** | 2 | 3 | 7 | 12 |
| **PK** | 2 | 0 | 2 | 4 |
| **TTK** | 2 | 3 | 9 | 14 |
| **ÖSSZESEN** | **8** | **9** | **26** | **43** |

A képzési területeket tekintve a gazdaságtudományi képzési terület képviselteti magát a legnagyobb arányban (26%, 10 fő). A következő a pedagógia és a bölcsészettudományi képzési terület (18-18%), majd az informatikai (13%).

Az évenkénti, képzési szintenkénti megoszlást és összesítést az alábbi táblázat mutatja:

|  |  |  |  |  |
| --- | --- | --- | --- | --- |
| **Képzési forma** | **Össz.** | **2012** | **2014** | **2016** |
| BA/BSc | **35** | 5 | 9 | 21 |
| MA/MSc | **8** | 3 | 0 | 5 |
| Összesen | **43** | **8** | **9** | **26** |

A válaszadó hallgatók 60%-a, 26 fő 2016-ban, 21%-a, 9 fő 2014-ben, 19%-a, 8 fő 2012-ben végzett, ill. szerezte meg abszolutóriumát.

A hallgatók 61%-a (26 fő) nappali tagozaton, 30%-a (13 fő) levelező, 9%-a (4 fő) távoktatásban vett részt.

A tanulmányok finanszírozása 58% (25 fő) államilag támogatott – ebből nappalis 17, levelezős 8 fő volt, 35% (15 fő) költségtérítéses módon történt, 7 % (3 fő) több finanszírozási formával állta tanulmányai költségét.

A 43 válaszadó 42%-ának tanulmányi eredménye jó (4), 35%-ának jeles (5), 23%-ának közepes (3). A hallgatók 51%-a gondolta úgy, hogy eredményei megfelelnek a szaktársak eredményeinek, 25,5% valamivel jobbnak, 14% sokkal jobbnak és 9% valamivel rosszabbnak ítélte saját teljesítményét a többiekéhez képest.

A fentiekben látható jó teljesítmény mellett, az abszolutóriumig eljutók időigénye látható. Az alapképzések 3 és 4 éves időtávja jól látható, hiszen a hallgatók 67%-a 5-8 félév alatt jutott el a diploma megszerzéséhez szükséges záróvizsgáig. A hamarabb teljesítők lehetnek mesterszakosok, beszámíttatásból is eredhet a viszonylag rövid oktatásban töltött időszak. A hallgatók 16%-a jutott 8 féléven túl az abszolutóriumig.

A záróvizsgát követően a hallgatók 64%-a azonnal diplomát szerzett, 36%-uk nem. Azon hallgatóknál akik nem szerezték meg azonnal a diplomájukat, 50%-ban (7 fő) a nyelvvizsga hiányát jelölték meg indokként. Egyéb okok között a szakdolgozat hiányát, a család és a tanulás, a munka és a tanulás összehangolásának nehézségét/sikertelenségét említették.

A diploma nélküliek 28,5 (4 fő)%-a lépett így ki a munkaerőpicra, míg 42,8%-uk már a tanulmányaik során is dolgozott, és további 28,5% nem lépett kapcsolatba a munkáltatókkal. A kilépők 57%-ának   
(8 fő) egyáltalán nem okozott problémát a diploma hiánya, 36%-uknak kis nehézséget, 7%-nak (1 fő) nagy problémát jelentett.

A végzett hallgatók 66%-a szerint van alumni szervezetünk, melyből 11% (5 fő) tagsággal is rendelkezik   
(92 fő), 34%-a szerint nincs ilyen az intézményben.

A válaszadó hallgatók 80%-a nem vett fel diákhitelt tanulmányaihoz, 20%-uk igen, a hitelt felvevők 87%-a szabadfelhasználású hitelt vett igénybe.

A végzett hallgatók 74%-a nem, 26%-a rendelkezett felsőfokú végzettséggel, amikor a kérdőív alapjául szolgáló képzést megkezdte. A már végzettséggel rendelkezők közül 2 fő a hagyományos főiskolai képzést, 3 fő alapképzést (BA/BsC), 2 fő FOSZ-t, 2 fő mester képzést jelölt meg.

Az adott képzés közben vagy azt követően további 6 fő választott még egy felsőfokú végzettséget nyújtó oktatási formát, közülük 2 fő mester képzést, 1 fő egy másik alapszakot, 2 fő FOSZ képzést.

A 37 válaszadó közül a kérdőív kitöltésekor 20 fő (54%) vett részt felsőfokú képzésben. Ezen választásoknál is a mesterképzés vezet 12 fővel, 5 fő BA/BsC, 1 fő osztatlan, 1 fő FOSZ, 1 fő szakirányú továbbképzésben vesz részt.

A jövőre vonatkozó tanulmányi elképzeléseket is megkérdeztük: milyen képzési szinten folytatna tanulmányokat, azt ebben vagy másik intézményben végezné-e. A hallgatók 78%-a nem tervez további tanulást.

A doktori képzés kivételével, mindenhol többen választották az EKE-t, mint egyéb más intézményt. A jövőre vonatkozó tervekben leginkább a mesterképzés szerepel, ezt összesen 16 fő választaná. 11 fő el tudja képzelni, hogy doktori képzésben vegyen részt, 6 fő szakirányú továbbképzésben, 5 fő újabb alapképzésben, 3 fő osztatlan és 2 fő FOSZ képzésben venne részt.

A végzettek nyelvismeretét az alábbi diagrammban foglaltuk össze, ami 6 világnyelvben való jártasságot kérdezte. Az egyes nyelvek ismeretét 6 fokozatú skálán jelölhették: 1 egyáltalán nem ismerem, 5 nagyon jól ismerem, 6 anyanyelvi szint. Ebben az összesítésben megjelenítettük az egyáltalán nem ismerem és egyesítettük a legalább alapszinten beszélők teljes skáláját, az anyanyelvi szintig.

A fenti diagrammból kiderül, hogy a legismertebb (és legmagasabb szinten művelt nyelv lsd. lent) az angol, a volt hallgatók 97%-a (35 fő) ismeri valamilyen szinten a nyelvet. A második a német, a harmadik a francia, majd az olasz, orosz, spanyol következik. Az **angol** nyelvismeret szintjei az alábbiak szerint alakulnak: 27% kicsit, 14% közepesen, 39% jól, 17% nagyon jól ismeri:

A német nyelvet 26 fő ismeri valamilyen szinten, ebből 30% kicsit, 13,5% közepesen, 16% jól és 11% nagyon jól ismeri.

A végzett hallgatók 10,8%-a (4 fő) nyilatkozott úgy, hogy végzett külföldi tanulmányokat az itteni kurzusa során/mellett. A kint tanulók közül 2 fő legalább 1 szemesztert töltött kint Erasmus ösztöndíj keretében, további 2 fő párhuzamos munkavállalásként jelölte meg saját finanszírozással, a külföldi tartózkodását.

Szakmai gyakorlatok kérdésblokk kapcsán a megkérdezettek 70%-a vett részt kötelező gyakorlaton, akik 28%-át később foglalkoztatták, alkalmazták. A szakhoz kapcsolódó szakmai munkát az akkori hallgatók 65%-a végzett (24 fő), nem kapcsolódót 75% végzett (27 fő). Külföldi szakmai gyakorlaton 5%-uk volt.

A képzés során a hallgatók 54%-a főfoglalkozású diáknak érezte magát, aki mellette dolgozik is (46% főállású dolgozónak). A hallgatók 43%-a rendelkezett főállású munkaviszonnyal az abszolutórium megszerzésekor. Azt vizsgálva, hogy hogyan jutottak ehhez a munkához a három legjellemzőbb mód az álláshirdetésre való jelentkezés (25%), a munkáltatónál való bejelentkezés (25%), és a korábbi munkakapcsolat volt (25%). A többi technika teszi ki a további egynegyedét a válaszoknak.

A végzett hallgatók 75%-a gondolja, hogy az adott munkakört a saját és kapcsolódó szakterületi végzettséggel, 12,5% szerint bármilyen szakterülettel és mindössze 6% jelölte csak meg, hogy a saját szakterületével végezhető ez a munka. Annak ellenére, hogy alacsony a csak saját szakterület megjelölése 81%-osan megfelel a végzettség a munkahelyi elvárásoknak.

A végzett hallgatók 87,5%-ának munkaviszonya állandó és határozatlan jellegű.

Az abszolutórium megszerzésekor már 15 fő dolgozott (42%), 7 fő (19%) folytatta nappalis tanulmányait, 39%-uk (14 fő) munkát keresett.

A munkát keresők 45%-a 1-5 munkáltatónál próbálkozott. A munkakeresők 85%-át 1-5 alkalommal hívták be állásinterjúra.

A válaszadó hallgatók legnagyobb hányada 92%-a azonnal, egy hónapon belül vagy keresés után azonnal talált munkát.

A vezető álláskeresési technika eszköze itt az álláshirdetésre jelentkezés volt (7 fő). Ehhez a munkakörhöz a végzettek 73%-a (8 fő) állította, hogy saját és kapcsolódó szakterület szükséges a munkakör betöltéséhez. Szintén 73%-uk állandó határozatlan munkaszerződéssel, 18%-uk határozott idejű, 9%-uk alkalmi, megbízási jellegű szerződéssel.

A végzés és a kérdőív kitöltése közötti időszakban a volt hallgatók munkahelyeinek számára voltunk kíváncsiak.

A diagramm adataiból kiderül, hogy a hallgatók 57%-a egy munkahellyel rendelkezik, amióta végzettségét megszerezte, 17%-uk azóta már a második állását tölti be.

A végzést követően a lekérdezésig tartó időszakban a hallgatók 31%-a (11 fő) volt már munkanélküli; ebből 63% regisztrált munkanélküli volt. 50%-uknak (5 fő) 1 ilyen időszak volt az életében, szintén 50%-uknak ez az időszak 4-6 hónapig tartott.

A végzettség megszerzését követően senki nem dolgozott külföldön, külföldi munkavállalást az elkövetkező 5 évben is csak a végzettek 11%-a tervez, 63% határozottan nem szeretne kint dolgozni, 26% még hezitál.

A jelenlegi munkerőpiaci helyzet elemzését teszi lehetővé a következő kérdésblokk. Melyből kiderül, hogy a végzettek 71,4%-a (25 fő) alkalmazottként dolgozik, 11,4% nappalis diák.

Az alkalmazottak beosztásukat tekintve: 56% (14 fő) beosztott diplomás, 24%-ot képviselnek a vezető beosztásúak, ebből 8-8% a felső, a közép és az alsó vezető egyaránt. 12% olyan beosztásban dolgozik, melyhez nem szükséges diploma.

A munkaerőpiaci részvételt vizsgálva, 77% jelenleg is dolgozik, 22% most épp nem dolgozik, de volt már munkahelye. A végzett hallgatók 70%-a (19 fő) állandó, határozatlan idejű munkaszerződéssel, 30% (8 fő) határozott idejű szerződéssel rendelkezik.

A végzett, fő munkaviszonnyal rendelkező hallgatók 48%-a az állami szférában dolgozik: köztisztviselő, közalkalmazott, kormánytisztviselő (37%), állami vagy kormányzati vállalatnál dolgozik (11%). A közalkalmazotti kör 90%-a (9 fő) pedagógus (óvodapedagógus, általános iskolai, középiskolai, felsőoktatásban tanító tanár).

A 27 válaszadó mindegyikének van beosztottja, ebből 85%-uk 1-9 fő vezetője, 15%-uk 9 fősnél nagyobb csoportért felel.

A végzettségnek megfelelő munkakört mutatja be, hogy milyen mértékben használja jelenlegi munkájában a tanulmányai során elsajátított tudást, készségeket. Ebből kiderül, hogy a válaszadók 66% hasznosítja valamilyen mértékben a felsőoktatásban megszerzett tudását; közülük 26-26% (7-7 fő) közepes vagy teljes mértékben, 15% (4 fő) nagymértékben; kevéssé 18,5%, egyáltalán nem 15%.

A fenti kérdést teszi árnyaltabbá, hogy a tanulmányok során megismert szakterület visszaköszön-e a munkahelyen. Az alábbi diagrammból az derül ki, hogy a végzett hallgatók 70%-a szerint a saját szakterülettel ill a hozzákapcsolódó szakterület valamelyikével lehet érvényesülni az adott munkahelyen; 29,6% szerint nem szükséges az a szakterület a munkához, melyet elsajátított a felsőoktatásban (mert bármilyen más szakterület vagy egészen más szakterület is megfelel).

Az adott munkakör betöltéséhez/munkavégzéshez szükséges képzési szintképzési szint: 36%-hoz egyetemi, 32%-hoz főiskolai diploma szükséges, másik 32%-hoz egyáltalán nem szükséges diploma.

A munkahelyek tulajdonviszonyai az alábbiak szerint alakulnak:

Ezek szerint a munkahelyek 46%-a közszférához tartozik, 50% a magánszférához, 88%-ban hazai tulajdonúak, 8%-ban külföldi tulajdonúak az adott munkahelyek.

A foglalkoztatotti létszám alapján (is) besorolhatók a szervezetek (vállalkozások) mikro- (10 fő alatti), kis- (10-50 fő) és középvállalkozási (50-250 fő) ill nagyvállalati (250 fő fölötti) kategóriába.

Az oktatási ágazatban dolgozik a válaszadók 26%-a, információs, kommunikációs területen 22%, feldolgozó iparban 11%, művészet, szórakoztatás, szabadidős területen 7%, közigazgatásban 4%.

A végzettek 35%-a 151-200 ezer forint nettó keresettel rendelkezett a lekérdezést megelőző hónapban. 25% 101-150 eFt; 15% 201-250 eFt; 10% pedig 50-100eFt-ot keresett.

A fenti keresetekhez társuló heti munkaórák arányát mutatja az alábbi ábra, melyből a legjelentősebb tételt a heti 40-50 órás munkavégzés tesz ki 16 fő (67%):

Mellékállással a megkérdezettek 16,6%-a (4 fő) rendelkezik, akiknek 75%-a úgy nyilatkozott, hogy ehhez a munkához az a szakterület (vagy az ahhoz kapcsolódó) szükséges, amelyet a felsőoktatásban szerzett. 50%-uk szerint a másodálláshoz egyetemi vagy főiskolai diploma szükséges, ebből a munkából 50%-uk, nettó 100-150 eFt-ot keres havonta.

Majd a jelenlegi főállásukkal kapcsolatos elégedettséget mértük fel, ahol kíváncsiak voltunk, hogy milyen feltételrendszer mentén dolgoznak a végzett hallgatók, és annak elemei mennyire megfelelőek számukra. Ezek az elemek például a végzett munka szakmai, tartalmi része, előmeneteli lehetőségek, személyi, tárgyi feltételek, elismertség/presztízs, jövedelem. A diagrammokból kiderül, hogy legkevésbé a munka presztízsével és a jövedelemmel, szakmai előmenetellel elégedettek a válaszadók, míg a szakmai tartalom az, amivel leginkább tudnak „azonosulni”. Összességében 70,8% elégedett, 29,1% elégedetlen a munkájával.

A végzett hallgatók családi körülményeit vizsgálta a következő kérdéssor.

Az ide felvételt nyert hallgatók 40,6%-a (13 fő) szakközépiskolában, 37,5%-a (12 fő) hagyományos 4 osztályos gimnáziumban érettségizett, 12% (4 fő) 5 osztályos gimnáziumban, idegennyelvi előkészítő évvel.

A szülők iskolai végzettségét tekintve az apák 32%-a érettségi nélküliek, 35,4%-a érettségizett szakközépiskolában, technikumban, 29%-a egyetemi vagy főiskolai diplomával rendelkezik, ebből a mintából senki nem járt gimnáziumba. Az édesanyák vonatkozásában 28%-uk érettségi nélküli, 8 általánost vagy szakmunkásképzőt végzett, szakközépiskolai, gimnáziumi érettségivel 40,6%-uk rendelkezik, felsőfokú végzettsége (egyetem, főiskola) 31,2%-uknak van.

A család anyagi helyzetét a válaszadók 50%-a átlagosnak, 15,6% az átlagosnál valamivel rosszabbnak, 31,2% az átlagosnál valamivel jobbnak, 3% az átlagosnál sokkal rosszabbnak ítéli meg.

Hogy a családban rendelkezik-e valaki hasonló végzettséggel a válaszadók 68,7%-a szerint ő az egyetlen az adott végzettséggel a családban. Azok közül, akiknél van hasonló végzettség ott 22%-ban csak a szülők között, 9%-ban szülők és nagyszülők között is.